«Псэм и лэрыпс»
Котляровхэ Викторрэ Мариерэ я тхылъ тедзапIэм иджыблагъэ къыщыдэкIащ Зеикъуэ щыщ Щоджэн Риммэ «Псэм и лэрыпс» зыфIища и тхылъыщIэр.
— Зи ныбжьыр илъэс 60-м щIигъуа, быниплI, абыхэм къатехъукIыжауэ цIыкIу 12 зиIэ нанэ Iумахуэм унагъуэ Iуэхумрэ быным яхуищI гулъытэмрэ закъыдегъахуэри матхэ. Риммэ и IэдакъэщIэкIхэм гъащIэм къыхиха теплъэгъуэхэращ я лъабжьэр. Мы гъэм ди тхылъ тедзапIэм Риммэ и тхылъитI адыгэбзэкIэ къыщыдэкIащ: «Розэм тедия нэпс», «Сыхуиту зы сыхьэт уи гъащIэм сыхэгъэт». ГъащIэ зылъэгъуа унэгуащэм и IэдакъэщIэкIхэр зауэ нэужь зэман хьэлъэр, гъаблэр, мэкъумэш IэнатIэр зэрыкъэралу щызэфIагъэувэжа лъэхъэнэр цIыху щхьэхуэхэм я гъащIэм къызэрытещыжым хуэгъэпсащ. Риммэ и рассказхэмрэ новеллэхэмрэ къыщыгъэлъэгъуэжа лIыхъужьхэр лэжьакIуэшхуэщ. Иджыблагъэ ду-нейм къытехьа усэ тхылъым ит тхыгъэхэр гъащIэм, лъагъуныгъэм, цIыху зэхущытыкIэм теухуащ. Риммэ и усэхэм лейуэ утепсэлъыхьын хуейкъым, уе-джэу зыхэпщIэну аращ. ГъащIэр зыцIыху бзылъхугъэм и усэхэр рифмэншэщ, ауэ ритмикэ зэкIуж зэраIэм ахэр еджэгъуафIэ ящI, — жеIэ Котляров Виктор.
Иужьрей тхылъым ит сурэтхэр, адрей тIуми хуэдэу, Риммэ ипхъу Щоджэн — Унэж Залинэщ зыщIар.
ГЪУКIАКЪУЭ Мадинэ.
